44. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ421/2/120774 της 12/29 Μαρτ.  1979 (ΦΕΚ Β΄ 315) Περί προσκλήσεως Κληρωτών Προτάκτων. 1.Έχοντες υπ’ όψει: α)Τας διατάξεις των άρθρ. 96 και 97 του Ν.Δ. 720/70 «περί Στρατολογίας». β)Τας διατάξεις του άρθρ. 8 του Νόμ. 160/75 και 2.Λαβόντες υπ’ όψιν πρότασιν του ΓΕΕΘΑ, αποφασίζομεν, τα εις τας επομένας παραγράφους καθοριζόμενα: 3.Οι στρατεύσιμοι οι επιθυμούντες την εκπλήρωσιν των στρατιωτικών των υποχρεώσεων, προ της προσκλήσεως της κλάσεώς των, δύνανται να κατατάσσωνται ως «Κληρωτοί Πρότακτοι» εις τον Κλάδον Ενόπλων Δυνάμεων της προτιμήσεώς των, προς εκλήρωσιν τούτων. 4.Οι υποψήφιοι κληρωτοί πρότακτοι, πρέπει να πληρούν τα εξής προϋποθέσεις. α)Να είναι ΄Ελληνες πολίται. β)Να έχουν συμπληρώσει το 17 έτος της ηλικίας των. γ)Να έχουν κριθή υπό των Συμβουλίων Επιλογής Οπλιτών ή να κριθούν κατά την κατάταξίν των υπό των Κέντρων Κατατάξεως ικανοί κατηγορίας πρώτης(1/1)ή δευτέρας (1/2) ή τρίτης (1/3) ή τετάρτης (1/4). δ)Να έχουν την συγκατάθεσιν του ασκούντος την πατρικήν εξουσίαν ή του κηδεμόνος του ενδιαφερομένου. 5.Οι έχοντες τα ως άνω προσόντα και επιθυμούντες την τοιαύτην κατάταξίν των δύνανται να υποβάλλουν οποτεδήποτε εις το πλησιέστερον του τόπου διαμονής των Στρατολογικόν Γραφείον τα κάτωθι δικαιολογητικά: α)Αίτησιν, συντεταγμένην ως το συννημένον υπόδειγμα 1. β)Πιστοποιητικόν Δήμου ή Κοινότητος εμφαίνον τα στοιχεία εγγραφής των εις τα Μητρώα Αρρένων γ)Αποδεικτικόν γραμματικών γνώσεων, ως και παν έτερον αποδεικτικόν περί των τυχόν τεχνικών γνώσεων ή ειδικότητος. δ)Δήλωσιν του ασκούντος την πατρικήν εξουσίαν ή του κηδεμόνος, συντεταγμένην ως το συννημένον υπόδειγμα 2, περί της συγκαταθέσεως προς κατάταξιν εις το Στράτευμα ως κληρωτού προτάκτου, του αιτούντος και περί των διαδοχικών τόπων διαμονής αμφοτέρων. 6.Η πρόσκλησις προς κατάταξιν τούτων, να ενεργήται βάσει παρούσης, υπό του αρμοδίου Στρατολογικού Γραφείου, μετά της πρώτης υποχρέου προς κατάταξιν ΕΣΣΟ, από της παρελεύσεως τριμήνου από της ημερομηνίας καταθέσεως της σχετικής προς τούτο αιτήσεως. 7.Η σωματική ικανότης απάντων των καλουμένων προς κατάταξιν να εξετάζεται εις το Κέντρον Κατατάξεως, υπό του Ειδικού Στρατολογικού Συμβουλίου κατά  τας διατάξεις των άρθρ. 48, 49 και 50 του Ν.Δ. 720/70. 8.Υπό των Ειδικών Στρατολογικών Συμβουλίων, να μην εκδίδωνται σχετικαί αποφάσεις δι’ εκείνους οι οποίοι, ως εκ της σωματικής βλάβης ή παθήσεώς των, δέον βάσει του Π.Δ. 111/74, να τύχουν αναβολής κατατάξεως δια λόγους υγείας. Εις τούτους να μην χορηγούνται προσωρινά απολυτήρια, αλλά μόνον καταστάσεις επιβιβάσεως δι’ επιστροφήν εις την εστίαν των, ως και βεβαίωσις εις την οποίαν να εμφαίνηται η παρουσίασις των και η αιτία δια την οποίαν δεν εγένοντο δεκτοί προς κατάταξιν. 9.Οι εκπροθέσμως ή ουδόλως κατατασσόμενοι να κηρύσσωνται ανυπότακτοι. Ούτοι θα υπέχουν τας υπό του Ν.Δ. 720/70 «περί Στρατολογίας» προβλεπομένας δια τους ανυποτάκτους συνεπείας. 10.Οι ενδιαφερόμενοι δύνανται να ανακαλέσουν εγγράφως την υποβληθείσαν αίτησιν κατατάξεώς των ως κληρωτών προτάκτων, εντός τριμήνου από της ημερομηνίας καταθέσεως ταύτης. 11.Εφ’ όσον μέχρι της κατατάξεώς των ήθελεν εκδοθή εγκύκλιος Δ/γή περί προσκλήσεως της κλάσεως και κατηγορίας των, η βάσει παρούσης πρόσκλησις να ακυρούται. 12.Λοιπαί λεπτομέρειαι να καθορίζωνται υπό των οικείων Κλάδων Ενόπλων Δυνάμεων κατά τας εκάστοτε προσκλήσεις. 13.Η παρούσα της οποίας η ισχύς άρχεται από της δημοσιεύσεώς της, δημοσιευθήτω δια της Εφημερίδος της Κυβερνήσεως. (Ακολουθούν υποδείγματα) (Αντί για τη σελ. 110,659(β)  Σελ. 110,659(γ) Τεύχος Ι-72 Σελ.77 Στρατολογία 36.Β.α.43-44 